”KKN niku yen Mas Wahono niku sak jane mboten mlebet kriteria lajeng kula peksa dilebetke, ngawonaken tiyang sanes sing langkung pantes, langkung nggadhahi hak. Lha niki mboten. Mas Wahono sing ing wedal niki lagi dados pengangguran kenging PHK, dadi buruh lepas mboten saben dinten wonten tiyang kongkon, langkung pantes tinimbang Mbah Marto. Punapa malih griyane Mas Wahono nggih langkung awon tinimbang griyane Pak Tono,” kandhaku menehi pangerten sing bener.